МИНИСТЕРСТВО НА ВЪТРЕШНИТЕ РАБОТИ
ДИРЕКЦИЯ “МИГРАЦИЯ”
София 1202, бул. "Княгиня Мария Луиза" №48, тел.: 02/982 48 08, e-mail: migration@mvr.bg

Рег. № 536400-95595, Екз. № ед.
02.09.2026 г.


О Б Я В А


Дирекция „Миграция” – МВР обявява процедура за заемане на 6 (шест) вакантни длъжности за лица, работещи по трудово правоотношение (ЛРТП) по допълнителен щат, по чл. 67, ал. 1, т. 2 от Кодекса на труда, за срок от една година до 31.12.2026 г., както следва:

ОТДЕЛ „СПЕЦИАЛЕН ДОМ ЗА ВРЕМЕННО НАСТАНЯВАНЕ НА ЧУЖДЕНЦИ - СОФИЯ“
СЕКТОР „АДМИНИСТРАТИВНО И ЛОГИСТИЧНО ОСИГУРЯВАНЕ НА ДОМ - СОФИЯ“
- ОБЩ РАБОТНИК							- 2 щ. бр.;
- ЧИСТАЧ								- 1 щ. бр.;
- РАБОТНИК, СТРОИТЕЛСТВО					- 1 щ. бр.;
- ВОДОПРОВОДЧИК /ВВК/					- 1 щ. бр.;
- ТЕХНИК, ЕЛЕКТРИЧЕСКИ СИСТЕМИ			- 1 щ. бр.
	
Срочен договор на основание член 68, алинея 1, точка 1 за длъжности за ЛРТП - за дейности по чл. 140а от ЗМВР, със срок до 31.12.2026 г.

І. Кандидатите да отговарят на следните ОБЩИ и СПЕЦИФИЧНИ изисквания за заемане на длъжността:

1. Да са дееспособни физически лица;
2. Да имат българско гражданство;
3. Да не са осъждани за умишлено престъпление от общ характер, независимо от реабилитацията;
4. Да не са привлечени като обвиняеми или да не са подсъдими за умишлено престъпление от общ характер;
5. Изисквания съобразно длъжностната характеристика за образование или квалификация, както следва:

- ОБЩ РАБОТНИК - минимално образование – не се изисква;	
	- ЧИСТАЧ - минимално образование – не се изисква;
- РАБОТНИК, СТРОИТЕЛСТВО - минимално образование – не се изисква; Необходима квалификация – свидетелство за квалификация;
- ВОДОПРОВОДЧИК /ВВК/- Минимално образование – не се изисква; Необходима квалификация – свидетелство за правоспособност;
- ТЕХНИК, ЕЛЕКТРИЧЕСКИ СИСТЕМИ -  Минимално образование – средно; Необходима квалификация – свидетелство за правоспособност с минимум трета квалификационна група по електро безопасност, съгласно Правилник за безопасност и здраве при работа по електрообзавеждане до 1000 волта.

II. ОСНОВНИ ДЛЪЖНОСТНИ ЗАДЪЛЖЕНИЯ:
 
1. съгласно длъжностната характеристика за ОБЩ РАБОТНИК, има следните задължения, както следва:

- извършва товаро-разтоварни дейности, свързани с приемане и предаване на суровини, материали и др.;
- пренася, сортира и подрежда инструменти, материали и друго имущество в складове и обекти под контрола на прекия си ръководител;
- работи по поддържане хигиената в звеното, към което са предадени;
- спазва вътрешния ред, служебната, трудовата и технологична дисциплина, охрана на труда, правилата за техниката на безопасност при извършване на товаро-разтоварни работи, работи с особено внимание с взривоопасни, отровни и пожароопасни материали;
- използва по предназначение и опазва предоставените му лични предпазни средства - дрехи и инструменти;
- предлага мероприятия за подобряване на работата по товаро-разтоварните дейности с цел увеличаване производителността на труда и опазване на имуществото;
-изпълнява и други задачи, възложени му от ръководството в рамките на притежаваната квалификация и компетентност.

2. съгласно длъжностната характеристика за ЧИСТАЧ, има следните задължения, както следва:

- грижи се за почистването и поддържането на поверения му район, общи помещения, санитарни възли и др.;
- ежедневно почиства кошчетата за отпадъци и изхвърля сметта;
- получава препарати, метли, четки, маркучи и други средства и материали, съхранява ги и ги използва по предназначение;
- докладва своевременно за щети, липси и неизправности от района, помещенията и санитарните възли;
- почиства прилежащите райони около сградата;
-изпълнява и други задачи, възложени му от ръководството в рамките на притежаваната квалификация и компетентност.

3. съгласно длъжностната характеристика за РАБОТНИК, СТРОИТЕЛСТВО, има следните задължения, както следва:

Изпълнява точно и качествено строително-монтажните работи /СМР/ и в съответствие с трудовите норми;
Спазва техническите и технологическите изисквания за съответния вид строително монтажна работа;
Да е запознат и да прилага в работата си съвременните постижения и технологии в областта на строителството;
Да може да разчита работни проекти, в частта, касаеща изпълнявани от него СМР;
Изпълнява и други задачи, възложени от ръководството в рамките на притежаваната квалификация и компетентност.

4. съгласно длъжностната характеристика за ВОДОПРОВОДЧИК /ВВК/, има следните задължения, както следва:

- подменя тръби, фасонни и арматурни части;
- регулира етажни водопроводни и канализационни инсталации и арматури;
- съблюдава за качеството на изпълняваните работи и допустимите отклонения;
- извършва профилактични прегледи, ремонт и възстановяване на всякакъв вид външни и вътрешни водопроводни и канализационни инсталации и съоръжения и подготвя същите за работа при зимни условия;
- изпитва инсталацията след отстраняване на повредата;
- съставя количествени и стойностни сметки при извършване на монтажа, демонтажа и поддържането на водопроводните и канализационни инсталации;
- зазимява водопроводните инсталации;
- опазва грижливо поверената му техника и инструменти;
- познава измерването и изчисляването на вложените материали и количеството на изпълнените работи;
	- изпълнява и други задачи, възложени от ръководството в рамките на притежаваната квалификация  и компетентност.

5. съгласно длъжностната характеристика за ТЕХНИК, ЕЛЕКТРИЧЕСКИ СИСТЕМИ, има следните задължения, както следва:

- отговаря за качественото функциониране на електрическите мрежи и инсталации и противопожарните съоръжения;
- контролира нормалното функциониране на електрическите мрежи и инсталации;
- извършва всички видове ремонтни работи по електрическата инсталация, както и на апаратури, уредби, табла и прибори;
- дава указания на длъжностните лица за правилното ползване на електрическите уреди;
- отчита вложените по поддържането и ремонта резервни части и материали;
- контролира работата и изправността на противопожарните съоръжения и табла;
- изпълнява и други конкретно възложени задачи, свързани с длъжността;
- носи отговорност за настъпили вреди от неизправности в електроинсталациите и противопожарните съоръжения;
- спазва реда и изискванията за извършване на монтажни и ремонти дейности в съответствие с изискванията за безопасност на труда и противопожарна охрана;
	- изпълнява и други задачи, възложени от ръководството в рамките на притежаваната квалификация  и компетентност.

III. ОСНОВНО ТРУДОВО ВЪЗНАГРАЖДЕНИЕ - заплата за длъжността в размер, както следва:
- ОБЩ РАБОТНИК							- 771,47 евро;
- ЧИСТАЧ								- 771,47 евро;
- РАБОТНИК, СТРОИТЕЛСТВО					- 872,39 евро;
- ВОДОПРОВОДЧИК /ВВК/					- 872,39 евро;
- ТЕХНИК, ЕЛЕКТРИЧЕСКИ СИСТЕМИ			- 899,78 евро.

Върху заплатата за длъжност се начислява и добавка за работа в МВР в размер на 5 %, с което се формира основната заплата.

ІV. НЕОБХОДИМИ ДОКУМЕНТИ ЗА КАНДИДАТСТВАНЕ:
1. Заявление (по образец);
2. Анкетна карта (по образец);
3. Лична карта (оригинал за сверяване на данните);
4. Копие от диплома за завършено в Република България средно или висше образование, ако кандидата притежава такава и квалификация.
5. Декларация по чл. 4, ал. 1, т. 2 от Закона за защита на личните данни (по образец);
6. Декларация, че кандидатът притежава българско гражданство (по образец);
7. Копия от документи, удостоверяващи притежаваното  образование;
8. Други документи (свидетелства, удостоверения, сертификати).


V. РЕД И СРОКОВЕ ЗА КАНДИДАТСТВАНЕ:
1. Срок за подаване на документи - 14 (четиринадесет) дни, считано от деня следващ публикуването на обявата. 
2. Документите по раздел IV, посочени като образци, приложени след настоящата обява.
3. Място за подаване на документи - сектор “Човешки ресурси” към дирекция „Миграция“ (гр. София, бул. "Княгиня Мария Луиза" № 48) - всеки работен ден от 10:00 до 12:00 часа и от 13:00 да 16:00 часа.


VІ. ПРОЦЕДУРА ПО ПОДБОР И НАЗНАЧАВАНЕ:
1. Запознаване с документите на кандидатите и допускане до участие в процедурата на тези, които отговарят на изискванията.
2. Провеждане на интервю за оценка на професионалните мотивация и познания с допуснатите кандидати и класиране.
3. Преди сключване на трудов договор класираният кандидат следва да предостави:
	- Удостоверяващ документ, че кандидата не е привлечен като обвиняем или подсъдим за умишлено престъпление от общ характер и че срещу него няма повдигнато обвинение за умишлено престъпление от общ характер (районна и окръжна прокуратура);
	- Удостоверение от психодиспансер; 
      - Медицинско свидетелство за работа, при условие че кандидатът е преустановил трудовата дейност по трудово правоотношение за срок над 3 месеца (от личен лекар).

За всяка определена дата от етапите на процедурата, кандидатите ще бъдат уведомявани своевременно.

Обявата за свободната длъжност да бъде публикувана в електронната страница на Дирекция „Човешки ресурси” - МВР - в internet.

За допълнителна информация: сектор “Човешки ресурси” при дирекция „Миграция“ на тел. 02/982 2840, 02/982 3870 и 02/982 3151.

Приложение: Образци на документи.
		

	
	

	



	ДИРЕКТОР
СТАРШИ КОМИСАР: /п/
                            Николай Николов

